Umhverfis- og samgöngunefnd Alþingis fjallaði í morgun um skýrslu Ríkisendurskoðunar um fall WOW air í mars 2019 og hefur trúnaði um efni skýrslunnar verið aflétt. Í skýrslunni eru voru gerðar margvíslegar athugasemdir við verklag Samgöngustofu. Magnús Geir Eyjólfsson.
Þá kemur fram að stjórnvöld hafi efast um getu Samgöngustofu til að sinna fjárhagslegu eftirliti. Samgönguráðuneytið bauð fram aðstoð Fjármálaeftirlitsins en því hafnaði Samgöngustofa. Þá veitti Samgöngustofa ráðuneytinu misvísandi upplýsingar þegar ráðuneytið fór fram á að Samgöngustofa gerði ítarlega úttekt á rekstri WOW því Samgöngustofa svaraði því til að slík úttekt væri þegar hafin. Það var hins vegar rangt því úttektin hófst ekki fyrr en tveimur vikum eftir að fyrirmælin bárust. Ríkisendurskoðun segir þetta ótækt og það sé alvarlegt að uppi hafi verið ágreiningur hafi verið milli samgönguráðuneytis og Samgöngustöfu um hvernig bæri að haga eftirliti með svo þjóðhagslega mikilvægu fyrirtæki á víðsjáarverðum tímum í rekstri þess.